Rata mesquera

context: Una rata mesquera adulta mesura entre 40 i 60 cm de llarg, dels quals gairebé la meitat són de la cua, i pesa entre 0,7 i 1,8 kg. Aquest és un pes unes quatre vegades superior al de la rata comuna (Rattus norvegicus), tot i que una rata mesquera adulta només és una mica més llarga. Les rates mesqueres són molt més petites que els castors americans (Castor canadensis), amb qui sovint comparteixen l'hàbitat. Els castors adults pesen entre 14 i 40 kg. El coipú (Myocastor coypus) fou introduït a Nord-amèrica, provinent de Sud-amèrica, a principis del segle xx. Comparteix l'hàbitat de la rata mesquera, però és més gran; pesa entre 5 i 10 kg i la seva cua és rodona, no aplanada. No pot resistir a climes tan freds com la rata mesquera i el castor, de manera que només s'ha estès a la part meridional dels seus àmbits de distribució de Nord-amèrica.[3][4]
qas: answers: text: entre 40 i 60 cm de llarg
question: Quina mida té una rata mesquera adulta?

answers: text: entre 0,7 i 1,8 kg
question: Quant pesa una rata mesquera adulta?

answers: text: Rattus norvegicus
question: Quin nom científic rep la rata comuna?

answers: text: castors americans
question: Amb qui comparteixen hàbitat les rates mesqueres?

context: Les rates mesqueres viuen típicament en grups familiars compostos per una parella mascle-femella i les seves cries, que solen ser unes catorze. Durant la primavera solen lluitar amb altres rates mesqueres pel territori o per parelles potencials, i moltes resulten ferides o mortes durant aquests combats. Les famílies de rates mesqueres construeixen caus per protegir-se a si mateixes i les cries del fred i els depredadors. Als rierols, estanys o llacs, les rates mesqueren excaven a la riba, i el cau té una entrada subaquàtica. Aquestes entrades mesuren entre 15 i 20 cm d'ample. Als pantans es construeixen caus amb vegetació i fang. Aquests caus mesuren fins a 90 cm d'alt. A les àrees nevoses mantenen obertes les entrades del seu cau tapant-les amb vegetació, que és substituïda cada dia. Les inundacions primaverals s'enduen alguns caus i cal refer-los cada any. Les rates mesqueres també construeixen plataformes d'alimentació a les zones humides. Les rates mesqueres ajuden a mantenir àrees obertes als aiguamolls, cosa que contribueix a proporcionar un hàbitat als ocells aquàtics.[4][10]
qas: answers: text: unes catorze
question: Quantes cries solen tenir la parella mascle-femella?

answers: text: en grups familiars
question: Com viuen les rates mesqueres?

answers: text: Durant la primavera
question: Quan resulten ferides moltes rates mesqueres?

answers: text: amb vegetació i fang
question: Amb què construeixen les rates mesqueres els caus als pantans?

context: Les rates mesqueres són especialment actives de nit o al crepuscle, tot i que, com en el cas de la guineu roja o el senglar, el seu cicle diari es pot veure pertorbat per l'activitat humana. A les zones on no se les molesta, a vegades també se les pot observar de dia. S'alimenten de bogues i altres plantes aquàtiques. No emmagatzemen aliments per l'hivern, però a vegades es veuen obligades a menjar-se l'interior del cau. Tot i que pot semblar que les rates mesqueres robin als castors els aliments que han emmagatzemat, hi ha més associacions aparentment cooperatives amb els castors, com es veu al documental de vida animal de la BBC presentat per David Attenborough, The Life of Mammals.[11] El material vegetal representa aproximadament el 95% de la seva dieta. Entre les espècies més consumides hi ha vegetals com ara el senill, la boga, joncs, nimfees i núfars, així com escorça d'arbre, equiset i potamogetons. També mengen cereals, verdures, fruits i herbes, i excaven per arribar a les arrels de nyàmera. Als mesos en què hi ha poca vegetació,[12] suplementen la seva dieta amb animals petits com ara musclos d'aigua dolça, larves d'insectes aquàtics, granotes, crancs de riu, cargols d'aigua, peixos i petites tortugues.[3][4] No s'ha pogut confirmar que les rates mesqueres es mengin ocells o els seus ous, i també es discuteix el grau d'importància dels musclos i crancs de riu en la seva dieta.
qas: answers: text: de nit o al crepuscle
question: Quan són especialment actives les rates mesqueres?

answers: text: A les zones on no se les molesta
question: On es poden observar de dia a les rates mesqueres?

answers: text: de bogues i altres plantes aquàtiques
question: De què s'alimenten les rates mesqueres?

answers: text: David Attenborough
question: Qui presenta el documental de vida animal de la BBC?

answers: text: amb animals petits
question: Amb què suplementen les rates la seva dieta els mesos en què hi ha poca vegetació?

context: En els hàbitats de clima favorable, les rates mesqueres es poden reproduir tot l'any. Això es pot observar, per exemple, a les regions meridionals dels Estats Units. A l'Europa central, l'època d'aparellament és generalment el període de març a setembre, però també s'hi han observat femelles embarassades o cries durant els mesos hivernals. Habitualment, a l'Europa central les femelles donen a llum dues ventrades per any; en condicions ambientals molt favorables és possible una tercera. La gestació dura trenta dies, al final dels quals neixen entre quatre i nou cries, més habitualment cinc o sis. Les cries neixen petites, cegues i calbes, i només pesen uns 22 grams.[5] El seu pelatge espès i sedós es desenvolupa en els primers 14-18 dies, i obren els ulls després d'uns 10 dies. Després d'unes quatre setmanes comença a créixer la capa exterior de pèl; aquest canvi de pèl cap a l'anomenat «pelatge adult» és complet als quatre mesos d'edat, quan l'animal ja pesa uns 600 grams. Als medis meridionals les cries maduren en sis mesos, mentre que als medis septentrionals, més freds, triguen aproximadament un any.[13]
qas: answers: text: el període de març a setembre
question: Quina és generalment l'època d'aparellament de les rates mesqueres a l'Europa central?

answers: text: dues ventrades per any
question: Quantes vegades donen a llum les femelles de les rates mesqueres a l'Europa central?

answers: text: en condicions ambientals molt favorables
question: Quan es possible una tercera ventrada de les femelles de les rates mesqueres a l'Europa central?

answers: text: trenta
question: Quants dies dura la gestació de les rates mesqueres?

answers: text: petites, cegues i calbes
question: Com neixen les cries de les rates mesqueres?

context: Un percentatge significatiu de les preses eren mascles, que a la primavera havien abandonat el seu cau i havien marxat a altres zones a la recerca de nous territoris per preparar-hi la temporada reproductiva estival. També queien preses dels visons rates mesqueres juvenils que no trobaven prou aliment al seu territori; en canvi, els exemplars adults ben alimentats només eren caçats rarament pels visons.[16] Per tant, es pot descriure la dinàmica de poblacions de les rates mesqueres com a dependent de la densitat. En condicions ambientals favorables, els rosegadors tenen una vida més o menys tranquil·la.
qas: answers: text: mascles
question: Com eren un percentatge significatiu de les preses?

answers: text: a la primavera
question: Quan havien abandonat els mascles el seu cau?

answers: text: més o menys tranquil·la
question: Com és la vida dels rosegadors en condicions ambientals favorables?

answers: text: a altres zones
question: On havien marxat els mascles a la primavera?

answers: text: a la recerca de nous territoris per preparar-hi la temporada reproductiva estival
question: Per què marxaren els mascles a altres zones?

context: Pocs anys després de l'alliberament de rates mesqueres a Bohèmia, l'animal fou classificat com a plaga. L'estat de Baviera inicià les mesures de control immediatament després de la primera observació del rosegador, i el 1917 creà una base legal que fou adoptada per molts altres estats alemanys. Tanmateix, aquestes mesures no tingueren gaire èxit. El 1935 es creà la Comissió del Reich pel control de la rata mesquera, que, tot i tenir 36 treballadors, no aconseguí millors resultats.
qas: answers: text: a Bohèmia
question: On es van alliberar rates mesqueres?

answers: text: com a plaga
question: Com van ser classificades les rates mesqueres després del seu alliberament a Bohèmia?

answers: text: immediatament després de la primera observació del rosegador
question: Quan va iniciar l'estat de Baviera les mesures de control?

answers: text: la Comissió del Reich
question: Què es va crear l'any 1935?

answers: text: 36
question: Quants treballadors tenia la Comissió del Reich?